Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto - Yhdistyneen kuningaskunnan tekemä muutos julkisen palvelun velvoitteisiin, jotka koskevat Shetland Mainlandin sekä Foulan, Fair Islen, Out Skerriesin ja Papa Stourin saarten välistä säännöllistä lentoliikennettä (ETA:n kannalta merkityksellinen teksti)



Virallinen lehti nro C 358 , 15/12/2001 s. 0008 - 0008



Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto Yhdistyneen kuningaskunnan tekemä muutos julkisen palvelun velvoitteisiin, jotka koskevat Shetland Mainlandin sekä Foulan, Fair Islen, Out Skerriesin ja Papa Stourin saarten välistä säännöllistä lentoliikennettä (2001/C 358/07) (ETA:n kannalta merkityksellinen teksti) 1. Yhdistynyt kuningaskunta on päättänyt muuttaa Shetland Mainlandin sekä Foulan, Fair Islen, Out Skerriesin ja Papa Stourin saarten välisillä reiteillä harjoitettavalle säännölliselle lentoliikenteelle asetettuja julkisen palvelun velvoitteita, joita koskevat vaatimukset on julkaistu 30. joulukuuta 1997 ilmestyneessä Euroopan yhteisöjen virallisessa lehdessä C 394 (s. 5) ja niitä koskevat muutokset 12. joulukuuta 2000 ilmestyneessä Euroopan yhteisöjen virallisessa lehdessä C 356 (s. 3) yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti. 2. Muutetut julkisen palvelun velvoitteet ovat seuraavat: - Vähimmäisvuorovälit: - Foulaan: kaksi edestakaista lentoa maanantaisin, keskiviikkoisin ja perjantaisin sekä yksi edestakainen lento tiistaisin (kesäaikataulu). Kaksi edestakaista lentoa perjantaisin ja yksi edestakainen lento maanantaisin, tiistaisin ja keskiviikkoisin (talviaikataulu). - Fair Isleen: kaksi edestakaista lentoa maanantaisin, keskiviikkoisin ja perjantaisin sekä kaksi edestakaista lentoa lauantaisin (kesäaikataulu). Kaksi edestakaista lentoa maanantaisin, keskiviikkoisin ja perjantaisin (talviaikataulu). - Out Skerriesiin: kaksi edestakaista lentoa torstaisin ja yksi edestakainen lento maanantaisin, keskiviikkoisin ja perjantaisin. - Papa Stouriin: kaksi edestakaista lentoa tiistaisin. - Kapasiteetti: - käytettävän ilma-aluksen kapasiteetin tulee olla vähintään 8 matkustajapaikkaa sekä meno- että paluulennoilla, mutta lukumäärää voidaan rajoittaa painon perusteella Out Skerriesin reitillä Yhdistyneen kuningaskunnan siviili-ilmailuviranomaisen asettamien rajoitusten vuoksi. - Lipunhinnat: - menolipun hinta aikuiselta saa olla enintään 21,30 Englannin puntaa Foulan reitillä, 37,20 Englannin puntaa Fair Islen reitillä, 18,88 Englannin puntaa Out Skerriesin reitillä ja 16,00 Englannin puntaa Papa Stourin reitillä. Kullakin reitillä sovellettavaa enimmäishintaa voidaan korottaa kerran vuodessa Shetlandsaarten valtuuston (Shetland Islands Council) etukäteen antamalla kirjallisella luvalla Yhdistyneen kuningaskunnan kuluttajahintaindeksin (kaikki kohdat) tai kyseisen indeksin seuraajan mukaisesti. Hintoihin ei saa tehdä muita muutoksia ilman Shetlandsaarten valtuuston etukäteen antamaa kirjallista lupaa. Kunkin reitin uudesta enimmäishinnasta on ilmoitettava Yhdistyneen kuningaskunnan siviili-ilmailuviranomaiselle sekä Euroopan komissiolle, joka voi julkaista ne Euroopan yhteisöjen virallisessa lehdessä.